Ha nem tudtad leszűrni az eddigiekből, akkor a konkrét válaszok:

1. Idővel majd valaki. Nyilván sokkal egyszerűbb a forgószékben ülve valamilyen más nyilvántartást átvéve, esetleg StreetView-t nézve gyártani az utcaneveket (házszámokat), mint terepen felmérni. De: Ha egy módszer nem legális, ne akard ezt másokra is ráerőltetni! Továbbá egy másik adatforrás is lehet hibás.

2. a.) Erre nincsen garancia. Ugyanúgy, mint hogy egy nagykörúti gyorséttermet a jövő hónapban is ugyanúgy hívnak. Ezért folyamatosan van tennivalónk.
b.) Sokszor a KCR is hibás, mert az önkormányzatnál Gizike nem vitte fel a képviselőtestületi határozat eredményét. Vagy simán elírt benne valamit.
Ezért szokás az utcatáblák és a KCR eltérése esetén írni az önkormányzatnak, ahol - mint azt fentebb írták - általában segítőkészen reagálnak, és javítják a problémát.

3. De, zavar a geometriák pontatlansága. Hónapok óta az országos közúthálózat helyrerakásán dolgozok (így pl. a 25-ös pontosítása kapcsán ismerem az egri helyzetet is), de még itt is csak a primary utakkal végeztem. [Út besorolás szerint priorizálom a munkát.]
Egyben már felvetettem a Matrix szobában, hogy legalább a számottevő városokat teljesen a helyükre kellene húzni. Konkrét példának épp Egert és Szolnokot írtam.